 पर साधारण अवस्थाओं में युवा
पुरुषों के लिये इस प्रकार ठिठक कर खड़ा हो जाना ठीक नहीं। उन्हें चटपट कमर कस कर नदी पार करने के उद्योग में लग जाना चाहिए । संस्कृत साहित्य की ओर यूरोप को आकर्षित करनेवाले, एशियाटिक सोसाइटी के संस्थापक सर विलियम जोंस का यह सिद्धांत था कि चाहे कितनी ही कठि नाइयाँ पड़े जिस कार्य में हाथ डाले उसे बिना पूरा किए न छोड़े । इसी से उन्होंने अपने अल्प जीवन काल में आठ भाषाओं में तो पूरी और भाषाओं में उससे कुछ कम योग्यता प्राप्त की । इनके अतिरिक्त वे बारह और भाषाओं की भी थोड़ी बहुत जानकारी रखते थे । यह सब अध्यव साय के अमोघ बल से हुआ । इसी प्रकार यहाँ पंडित ईश्वरचंद्र विद्यासागर, जस्टिस महादेव गोविंद रानडे, अध्यापक हरिनाथ दे, रमेशचंद्रदत्त, डाक्टर राजेंद्रलाल मित्र, आदि बहुत से लोगों के वृत्तांत दिए जा सकते हैं पर वे इतने प्रसिद्ध हैं। के उनके नाम देने ही से काम निकल जायगा । ये लोग पुकार पुकार कर इस भारी बात की घोषणा कर रहे हैं कि अध्यवसाय के बिना कुछ भी नहीं हो सकता । यही राजनीतिज्ञ की बुद्धि है, विजयी का अस्त्र है, विद्वान् का बल है । प्रसिद्ध संस्कृत वैयाकरण और ग्रंथकार बोपदेव के विषय में एक आख्यान प्रसिद्ध है । ऐसा कहा जाता है कि जब वे गुरु के समीप विद्याध्ययन के लिये बैठाए गए तब उनकी बुद्धि अत्यंत मोटी थी । गुरु जी जो कुछ समझाते थे वह
उन्हें समझ ही में न आता था। एक दिन उन्होंने अपने मन में निश्चय कर लिया कि अब मुझे पढ़ना न आवेगा और वे घर से निकल पड़े । एक दिन वे घूमते घूमते एक सरोवर के तट पर पहुँचे जिसके चारों ओर पत्थर का घाट बँधा था । वहाँ बैठे ही थे कि इतने में एक स्त्री घड़ा ल कर आई और उसे घाट पर रख कर नहाने लगी। थोड़ी देर म वह नहा धो कर और घड़े में पान